Document ID: 32010L0080
Publication Date: 2010-11-22

Content:
DIRETTIVA TAL-KUMMISSJONI 2010/80/UE
tat-22 ta’ Novembru 2010
li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2009/43/KE tal-Parlament Ewropew u tal-Kunsill tas-6 ta’ Mejju 2009 dwar l-issimplifikar tat-termini u l-kundizzjonijiet tat-trasferimenti ta’ prodotti relatati mad-difiża fil-Komunità (1), u b’mod partikulari l-Artikolu 13 tagħha,
Billi:
(1)
Id-Direttiva 2009/43/KE tkopri l-prodotti kollha marbuta mad-difiża li jikkorrispondu ma’ dawk elenkati fil-Lista Militari Komuni tal-Unjoni Ewropea, adottata mill-Kunsill fid-19 ta’ Marzu 2007.
(2)
Fil-15 ta' Frar 2010, il-Kunsill adotta Lista Militari Komuni Aġġornata tal-Unjoni Ewropea (2).
(3)
Għaldaqstant, jeħtieġ li jiġi emendat l-Anness tad-Direttiva 2009/43/KE li tipprovdi l-lista ta' prodotti marbuta mad-difiża.
(4)
Għal raġunijiet ta’ koerenza, l-Istati Membri għandhom japplikaw id-dispożizzjonijiet neċessarji biex ikunu konformi ma' din id-Direttiva mill-istess ġurnata bħal dawk id-dispożizzjonijiet neċessarji biex ikunu konformi mad-Direttiva 2009/43/KE.
(5)
Il-miżuri stipulati f'din id-Drettiva huma konformi mal-opinjoni tal-Kumitat imsemmi fl-Artikolu 14 tad-Direttiva 2009/43/KE.
ADOTTAT DIN ID-DIRETTIVA:
Artikolu 1
L-Anness tad-Direttiva 2009/43/KE huwa mibdul bit-test stipulat fl-Anness ta' din id-Direttiva.
Artikolu 2
Traspożizzjoni
1. L-Istati Membri għandhom jaddottaw u jippubblikaw, sa mhux aktar tard mit-30 ta’ Ġunju 2011, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
Dawk id-dispożizzjonijiet japplikaw mit-30 ta' Ġunju 2012.
Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
Artikolu 3
Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Artikolu 4
Din id-Direttiva hija indirizzata lill-Istati Membri.
Magħmul fi Brussell, it-22 ta’ Novembru 2010.

Metadata:
Eurovoc Level 1 Categories: 100142
100147
100143
Eurovoc Level 2 Categories: 100168
100194
100173
Eurovoc Level 3 Categories: 2647
2464
3185
4045
All Eurovoc Categories: 1631
2464
2647
3057